Alexandra Lacrabère (n. 27 aprilie 1987, în Pau) este o handbalistă franceză ce joacă pentru clubul macedonean ŽRK Vardar și echipa națională a Franței. Lacrabère evoluează pe postul de intermediar dreapta. La echipa națională a debutat pe 12 decembrie 2006, într-un meci împotriva Rusiei de la Campionatul European din Suedia, și poartă pe tricou numărul 64, cel al departamentului Pyrénées-Atlantiques, unde s-a născut. Handbalista a participat la trei ediții ale Jocurilor Olimpice, în 2008, în 2012 și în 2016.